text: Uumamni dachii tana dabalatee hawaa guutuu keessa jiru dandeettii fi guddina Rabbii tokkichaa ragaa nuuf baha. Nutis kanuma bu’uura godhachuun barruulee amma dura isiniif dhiheessaa turre hedduu keessatti, namoota jireenya Rabbii irraa shakkii qabaniif, deebisaa quubsaa ragaan deeggarame akka tahuuf, worroota Rabbitti amananiif ammoo yaadachiisa fi tafakkur akka godhaniif isinii dhiheeysaa turuun keenya ni beekama. Hardhas in shaa ALLAH, ragaa dabalataa dhiheeysuuf yaalii goona.
text: #000003
text: Naannawa handhuura lafaatti diyaametriin dachii tanaa kilomeetira 12,756 akka tahe saayintistoonni ni himu. Dachiin tun, sa’aa takka keessatti Kilomeetira 110,000 deemti. Lafti tun baqqaana qilleensa garagaraa shaniin marfamtee jirti. Baqaanni qilleensaa kunis Haydroojiin, Naaytrojiin, Oksijiin fa’a of keessaa qaba. Haaluma walfakkaatuun, dachiin tun saffisa jabaan ofirras naannofti.
text: #000004
text: Karoorri kiyya waa’ee guddina lafaa, ykna ammoo ajaa’iba waa’ee gaalaaksii isinitti himuudhaa miti. Lafa tana gaalaaksiiwwan birootiin yeroo walbira qabnee ilaallu, akka waan dhukkeen takka gaara Evarast gubbaa buuteetiin wal fakkaata. Fageenyaafi bal’ina Gaalaakasii kanaa akkuma barruu amma duraa irratti ibsametti, lakkoofsaan osoo hin taane, bara ifaatiin shallagan. Lakkofsi bal’ina gaalaaksii ibsuu danda’u hin jiru. Ilmi namaa lakkofsa akkasiitiif maqaa hin moggaafne.
text: #000005
text: Dhangala’aa biroo wajjiin yoo walbira qabnu, bishaan maaliif wantoota addaa qabaachuu danda’e? Lafti maaliif saffisa saniin, kallatti qajeela tokko irra haala saniin naannawuu dandeette? Aduun fageenya sirrii nuuf malu irra maaliif kaayamte? Hoo’a hagas guddatus akkamitti qabaachuu dandeette? Baqqaanni qilleensaa hoo maaliif elemantoota garagaraa hamma murtaa’aa ta’e qabaachuu danda’e?
text: #000007
text: Wantoota kanniin xiinxallitanii yoo ilaaltan, uumaan hunda caalu, wantoota kanniin keessatti of ibsaa akka jiru hubattu. Jiraachuu isaatiif wantoonni madaalawaan dachii irra jiran kunniin ragaa dha. Lafti sa’aa takkatti kilomeetira kuma heddutti lakkaawamuun ofirra naannofti. Kanaaf guyyaa tokko keessatti, saa’aa 24 qabaachuu dandeenye. Osoo saffisni kun gara Kilomeetira 300 gad bu’ee maal akka tahuu malu yaadaa mee? Osoo akkas ta’ee, dheerinni halkanii fi guyyaa dachaa kudhan caala dabala. Hoo’i guyyaa humnaa ol ta’ee, akka waan ibidda harkaan tuqnee nutti fakkaata. Oowwi aduu waan dachii tanarra jiru hunda gubee barbadeessuu danda’a. Qabbanti halkanii ammoo dilallaa’uu bira dabree, waan dachii irra jiru hunda goggossuu danda’a.
text: #000008
text: Haalli dachii kanarra jiru hundi, tilmaama sirrii ta’een, shallagamee, uumama dachii tanarra jiran fayyaduuf akka tolutti uumame. Wanti hunduu madaalawaa ta’ee uumame. Wanti hunduu akka nu hin miinetti, akkasumas akka nurraa hin hir’annetti uumame. Nama sammuu qabuuf, ka waa xiinxallee ilaaluu danda’uuf wantoota kanniin keessa mallattoo heddutu jira.
text: #000009
text: Dhangala’aan jireenya ilma namaatiif akkaan barbaachisu, yeroo qabbanti haalaan dabalu, cabbii ta’ee, yeroo hoo’aa ammoo baqee yaa’a. Bishaan kun madaala murtaawaa ta’e akka qabaatu godhamee uumame. Osoo hoo’i isaa akkaan guddaa ta’ee lubbu qabeeyyiin bishaan keessa galan hundi akka waan ibiddaan bilcheeffaminitti, gubatanii dhuman. Qabbanti isaatis akkaan guddaa osoo ta’ee, uumamni kunniin goggoganii dhabaman. Rabbi garuu madaalawaa godhee uume. Kunis fakkeenya biraati.
text: #000010
text: Osoo aduun jiraachuu baattee dachii tanarra jiraachuu hin dandeenyu. Aduun haala qilleensaa hunda mijaawaa taasisti. Teempireecharri Aduu irra jiru, digrii kuma 12 ta’a. Fageenyi aduu fi dachii jidduu jiru ammoo kilomeetira Miliyoona 150 ta’a. Fageenyi guddaan kun dhaabbataa dha. Hin dabalus, hin hir’atus. Osoo aduun bakka amma jirtu irraa fageenya walakkaan gad dhihaattee, mukkeenii fi wantootni dachii irra jiran hundi ni boba’an. Ammoo bakkuma amma jirtu irraa dachaan osoo lafarraa fagaattee, lubbuun takkallee dachii tanaratti hin hafu. Laggeeniifi garbi gurguddaan hundi gara cabbiitti jijjiirama. Lubbuun takkallee dachii tanarra hin sochootu.
text: #000011
text: Dhugaa tana yoo hubattan, Gooftaan rahmata qabu kan wantoota hunda haala gaarii fi mijaawaan walitti qindeesse akka jirus ni hubattu. Wantoonni kunniin haala gaariin walitti qindeeffamanii, akka nu hin miineef qopheeffaman.
text: #000012
text: Baqqaanni qilleensaa kun osoo haphii ta’ee, yookaan ammoo elemantoonni keessa jiran kan biraa osoo tahanii, Urjiileen samii keessaa, saffisa rasaasaa caalaa dacha 90n darbataman, baqqaana qilleensaa kana keessa hulluuqanii bu’uudhaan, dachii irra jirru tana gubanii balleessuu danda’u. Wanti ajaa’ibaa, Baqqaanni qilleensaa kun wantoota uumamaalee dachii irra jiraniif barbaachisaa ta’e qofa gara lafaatti dabarsa.
text: #000014
text: Uumamni ofuma isaatiin wantoota nu barbaachisan kanniin haala nuu barbaachisuun, madaalawaa godhee nuu kennuu danda’aa? Abadan hin danda’u.
text: #000015
text: Wanti jireenya ilma namaatiif dachii kana irratti barbaachisu hundi waanuma ajaa’ibaati. Qilleensi keenya kun gaaziiwwan 6 of keessaa qaba. Dhibbeentaan 78 naaytroojiiniidha. Dhibbeentaan 21 ammoo oksijiinii dha. Gaasiwwan kunniin hundi maaliif haala Kanaan murtaawanii kennaman? Oksijiiniin guddatee Naaytroojiiniin maliif hin xiqqaatin? Hunda keessa mallattootu jira.
text: #000016
text: Wantoonni kunniin hundi isaanii, qajeelfama jabaa tokkoo jala yoo hin jiraannee, uumamni dachii irra jiru kun akkamitti haala mijaawaa Kanaan qindaawuu danda’e? Hundi isaatuu akka waliif tolu ta’ee uumame. Wantoonni kunniin hundi ammoo numaaf uumaman.
text: #000017
text: Rabbiin guddaan, uumaan dachii fi samii, inni, Ogeessa, Inni hunda caalaa dha, Inni guddaa dha, Inni gara laafaa dha, Inni beekaa waa hundaati, Inni arjaa dha, Inni jaalataa dha, Inni kabajamaa dha, Inni mootii mootummaan isaa zalaalamiiti, Inni abbaa aangoo waa hundaati, Inni ALLAAH,
text: #000018
text: Kan waan hunda haala nuuf barbaachisuun nuuf uume. Galanni isa haa gahu, ALHAMDULILLAAH!
text: #000019
text: Uumama umrii isaa guutuu mukarraa hin buune
text: #000022